**Národná rada Slovenskej republiky**

**IX. volebné obdobie**

 Č: KNR-VHZ-4691/2025-10

**655a**

**S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov a ktorým sa menia a dopĺňajú niektoré zákony **(tlač 655)** v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov a ktorým sa menia a dopĺňajú niektoré zákony **(tlač 655)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 843 z 1. apríla 2025 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky **schváliť:**

Ústavnoprávny výbor Národnej rady Slovenskej republiky uznesením č. 311 z 22. mája 2025 a

Výbor Národnej rady Slovenskej republiky pre hospodárske záležitosti uznesením č. 173 z 22. mája 2025.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledujúce pozmeňujúce a doplňujúce návrhy:

V čl. I bode 5 § 36 ods. 12, čl. III bode 7 § 32 ods. 5, čl. IV bode 8 § 34 ods. 7 a v čl. VI bode 4 § 26 ods. 5 sa slovo „zriadeného“ nahrádza slovom „zriadenom“.

Gramatická úprava textu v kontexte celého ustanovenia.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 10 § 47a ods. 2 sa slová „konanie zastavené“ nahrádzajú slovami „konanie o návrhu na zrušenia patentu zastavené“.

Z dôvodu jednoznačnosti aké konanie sa zastavuje, sa precizuje text ustanovenia.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 10 § 47a odsek 4 znie:

„(4) Ustanovenia o náhrade trov konania na prvom stupni podľa odsekov 1 až 3 sa primerane použijú aj na konanie o rozklade proti rozhodnutiu o návrhu na zrušenie patentu. Ak orgán rozhodujúci o rozklade zmení rozhodnutie o návrhu na zrušenie patentu, rozhodne aj o náhrade trov konania na prvom stupni. Ak orgán rozhodujúci o rozklade zruší rozhodnutie o návrhu na zrušenie patentu a vec vráti na ďalšie konanie, o náhrade trov konania o rozklade rozhodne prvostupňový orgán.“.

Ustanovenie sa spresňuje v záujme zabezpečenia jednoznačnosti právnej normy tak, aby znenie právnej normy nepripúšťalo možnosť rôznej interpretácie. Náhrada trov konania sa priznáva, pri splnení stanovených podmienok, osobitne za každý stupeň správneho konania. Úprava náhrady trov konania o rozklade vychádza z platnej právnej úpravy trov konania v Civilnom sporovom poriadku (§ 396) a v Správnom súdnom poriadku (§ 467). Úprava reflektuje aj best practices v oblasti paušálnej náhrady trov sporových konaní pred Úradom Európskej únie pre duševné vlastníctvo (napr. čl. 18 vykonávacieho nariadenia Komisie (EÚ) 2018/626 z 5. marca 2018, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) 2017/1001 o ochrannej známke Európskej únie a ktorým sa zrušuje vykonávacie nariadenie (EÚ) 2017/1431).

**Ústavnoprávny výbor NR SR**

***Gestorský výbor odporúča schváliť***

V čl. I sa za bod 11 vkladá nový bod 12, ktorý znie:

„12. V § 60 ods. 2, § 61 ods. 2 § 62 ods. 2, 3 a 5, § 63 ods. 4 a § 65 ods. 4 sa slová „do slovenského jazyka“ nahrádzajú slovami „do štátneho jazyka“.“

Nasledujúce body sa primerane prečíslujú.

Návrh zjednocuje terminológiu používanú v právnom predpise s ohľadom na zákon NR SR č. 270/1995 Z. z. o štátnom jazyku Slovenskej republiky.

**Ústavnoprávny výbor NR SR**

***Gestorský výbor odporúča schváliť***

V čl. I sa za bod 15 vkladá nový bod 16, ktorý znie:

„16. V § 79 ods. 10 prvej vete sa za slová „na jeho začatie“ vkladá čiarka a slová „ak sa konanie netýka iného účastníka konania alebo ostatní účastníci konania súhlasia so zastavením konania“.“.

Nasledujúce body sa primerane prečíslujú.

Ustanovenie sa dopĺňa v súvislosti so zavedením náhrady trov sporových konaní pred Úradom priemyselného vlastníctva Slovenskej republiky tak, aby neúspešný účastník sporového konania nemohol zneužiť inštitút späťvzatia návrhu a vyhnúť sa tak náhrade trov konania.

**Ústavnoprávny výbor NR SR**

***Gestorský výbor odporúča schváliť***

V čl. I bode 16 § 85ab ods. 2 sa slová „na konania“ nahrádzajú slovami „na konanie o návrhu na zrušenie patentu, konanie o návrhu na vyhlásenie neplatnosti dodatkového ochranného osvedčenia,konanie o návrhu na zrušenie dodatkového ochranného osvedčeniaa na konanie o návrhu na zmenu doby platnosti dodatkového ochranného osvedčenia“.

Ustanovenie sa spresňuje v záujme zabezpečenia jednoznačnosti právnej normy.

**Ústavnoprávny výbor NR SR**

***Gestorský výbor odporúča schváliť***

V čl. III bode 9 § 39 ods. 2 sa slová „konanie zastavené“ nahrádzajú slovami „konanie o návrhu na výmaz zapísaného dizajnu zastavené“.

Z dôvodu jednoznačnosti aké konanie sa zastavuje, sa precizuje text ustanovenia.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. III bode 9 § 39 odsek 4 znie:

„(4) Ustanovenia o náhrade trov konania na prvom stupni podľa odsekov 1 až 3 sa primerane použijú aj na konanie o rozklade proti rozhodnutiu o návrhu na výmaz zapísaného dizajnu. Ak orgán rozhodujúci o rozklade zmení rozhodnutie o návrhu na výmaz zapísaného dizajnu, rozhodne aj o náhrade trov konania na prvom stupni. Ak orgán rozhodujúci o rozklade zruší rozhodnutie o návrhu na výmaz zapísaného dizajnu a vec vráti na ďalšie konanie, o náhrade trov konania o rozklade rozhodne prvostupňový orgán.“.

Ustanovenie sa spresňuje v záujme zabezpečenia jednoznačnosti právnej normy tak, aby znenie právnej normy nepripúšťalo možnosť rôznej interpretácie. Náhrada trov konania sa priznáva, pri splnení stanovených podmienok, osobitne za každý stupeň správneho konania. Úprava náhrady trov konania o rozklade vychádza z platnej právnej úpravy trov konania v Civilnom sporovom poriadku (§ 396) a v Správnom súdnom poriadku (§ 467). Úprava reflektuje aj best practices v oblasti paušálnej náhrady trov sporových konaní pred Úradom Európskej únie pre duševné vlastníctvo (napr. čl. 18 vykonávacieho nariadenia Komisie (EÚ) 2018/626 z 5. marca 2018, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) 2017/1001 o ochrannej známke Európskej únie a ktorým sa zrušuje vykonávacie nariadenie (EÚ) 2017/1431).

**Ústavnoprávny výbor NR SR**

***Gestorský výbor odporúča schváliť***

V čl. III sa za bod 10 vkladá nový bod 11, ktorý znie:

„11. V § 49 ods. 7 prvej vete sa za slová „na jeho začatie“ vkladá čiarka a slová „ak sa konanie netýka iného účastníka konania alebo ostatní účastníci konania súhlasia so zastavením konania“.“.

Nasledujúce body sa primerane prečíslujú.

Ustanovenie sa dopĺňa v súvislosti so zavedením náhrady trov sporových konaní pred Úradom priemyselného vlastníctva Slovenskej republiky tak, aby neúspešný účastník sporového konania nemohol zneužiť inštitút späťvzatia návrhu a vyhnúť sa tak náhrade trov konania.

**Ústavnoprávny výbor NR SR**

***Gestorský výbor odporúča schváliť***

V čl. III bode 13 sa v § 51ab vkladá nový odsek 1, ktorý znie:

„(1) Vznik, zmena a zánik práv a právnych vzťahov, ako aj nároky z nich vzniknuté do 30. júna 2025 sa posudzujú podľa predpisov účinných v čase ich vzniku.“.

Nasledujúce odseky sa primerane prečíslujú.

Vkladá sa štandardné prechodné ustanovenie v rovnakom znení ako v čl. I bod 16 § 85ab ods. 1 alebo v čl. IV bod 14 § 60c ods. 1.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. III bode 13 § 51ab ods. 1 sa slová „na konania“ nahrádzajú slovami „na konanie o návrhu na výmaz zapísaného dizajnu“.

Ustanovenie sa spresňuje v záujme zabezpečenia jednoznačnosti právnej normy.

**Ústavnoprávny výbor NR SR**

***Gestorský výbor odporúča schváliť***

V čl. III bode 13 § 51ab ods. 2 sa za slovo „výmaz“ vkladajú slová „zapísaného dizajnu“.

Z dôvodu jednoznačnosti o aké konanie sa jedná, sa precizuje text ustanovenia.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. IV bode 13 § 46 ods. 2 sa slová „konanie zastavené“ nahrádzajú slovami „konanie o návrhu na výmaz úžitkového vzoru zastavené“.

Z dôvodu jednoznačnosti aké konanie sa zastavuje, sa precizuje text ustanovenia.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. IV bode 13 § 46 odsek 4 znie:

„(4) Ustanovenia o náhrade trov konania na prvom stupni podľa odsekov 1 až 3 sa primerane použijú aj na konanie o rozklade proti rozhodnutiu o návrhu na výmaz úžitkového vzoru. Ak orgán rozhodujúci o rozklade zmení rozhodnutie o návrhu na výmaz úžitkového vzoru, rozhodne aj o náhrade trov konania na prvom stupni. Ak orgán rozhodujúci o rozklade zruší rozhodnutie o návrhu na výmaz úžitkového vzoru a vec vráti na ďalšie konanie, o náhrade trov konania o rozklade rozhodne prvostupňový orgán.“.

Ustanovenie sa spresňuje v záujme zabezpečenia jednoznačnosti právnej normy tak, aby znenie právnej normy nepripúšťalo možnosť rôznej interpretácie. Náhrada trov konania sa priznáva, pri splnení stanovených podmienok, osobitne za každý stupeň správneho konania. Úprava náhrady trov konania o rozklade vychádza z platnej právnej úpravy trov konania v Civilnom sporovom poriadku (§ 396) a v Správnom súdnom poriadku (§ 467). Úprava reflektuje aj best practices v oblasti paušálnej náhrady trov sporových konaní pred Úradom Európskej únie pre duševné vlastníctvo (napr. čl. 18 vykonávacieho nariadenia Komisie (EÚ) 2018/626 z 5. marca 2018, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) 2017/1001 o ochrannej známke Európskej únie a ktorým sa zrušuje vykonávacie nariadenie (EÚ) 2017/1431).

**Ústavnoprávny výbor NR SR**

***Gestorský výbor odporúča schváliť***

V čl. IV sa za bod 13 vkladá nový bod 14, ktorý znie:

„14. V § 58 ods. 8 prvej vete sa za slová „na jeho začatie“ vkladá čiarka a slová „ak sa konanie netýka iného účastníka konania alebo ostatní účastníci konania súhlasia so zastavením konania“.“.

Nasledujúce body sa primerane prečíslujú.

Ustanovenie sa dopĺňa v súvislosti so zavedením náhrady trov sporových konaní pred Úradom priemyselného vlastníctva Slovenskej republiky tak, aby neúspešný účastník sporového konania nemohol zneužiť inštitút späťvzatia návrhu a vyhnúť sa tak náhrade trov konania.

**Ústavnoprávny výbor NR SR**

***Gestorský výbor odporúča schváliť***

V čl. IV bode 14 § 60c ods. 2 sa slová „na konania“ nahrádzajú slovami „na konanie o návrhu na výmaz úžitkového vzoru a na konanie o námietkach proti zápisu úžitkového vzoru do registra“.

Ustanovenie sa spresňuje v záujme zabezpečenia jednoznačnosti právnej normy.

**Ústavnoprávny výbor NR SR**

***Gestorský výbor odporúča schváliť***

V čl. IV bode 14 § 60c ods. 3 sa za slovo „výmaz“ vkladajú slová „úžitkového vzoru“.

Z dôvodu jednoznačnosti o aké konanie sa jedná, sa precizuje text ustanovenia.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. VI bode 4 § 26 ods. 5 sa nad slovo „vlastníctva“ vkladá odkaz „18a)“ a dopĺňa sa text:

„Poznámka pod čiarou k odkazu 18a znie:

„18a) Dohovor o zriadení Svetovej organizácie duševného vlastníctva (vyhláška ministra zahraničných vecí č. 69/1975 Zb. v znení vyhlášky č. 80/1985 Zb.).“.

Dopĺňa sa odkaz a poznámka pod čiarou na medzinárodný dohovor podobne ako v čl. I bod 5, čl. III bod 7 a čl. IV bod 7 návrhu zákona.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. VI bode 9 § 42a ods. 2 sa slová „konanie zastavené“ nahrádzajú slovami „konanie o námietkach zastavené“.

Z dôvodu jednoznačnosti aké konanie sa zastavuje, sa precizuje text ustanovenia.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. VI bode 9 § 42a odsek 4 znie:

„(4) Ustanovenia o náhrade trov konania na prvom stupni podľa odsekov 1 až 3 sa primerane použijú aj na konanie o rozklade proti rozhodnutiu o námietkach. Ak orgán rozhodujúci o rozklade zmení rozhodnutie o námietkach, rozhodne aj o náhrade trov konania na prvom stupni. Ak orgán rozhodujúci o rozklade zruší rozhodnutie o námietkach a vec vráti na ďalšie konanie, o náhrade trov konania o rozklade rozhodne prvostupňový orgán.“.

Ustanovenie sa spresňuje v záujme zabezpečenia jednoznačnosti právnej normy tak, aby znenie právnej normy nepripúšťalo možnosť rôznej interpretácie. Náhrada trov konania sa priznáva, pri splnení stanovených podmienok, osobitne za každý stupeň správneho konania. Úprava náhrady trov konania o rozklade vychádza z platnej právnej úpravy trov konania v Civilnom sporovom poriadku (§ 396) a v Správnom súdnom poriadku (§ 467). Úprava reflektuje aj best practices v oblasti paušálnej náhrady trov sporových konaní pred Úradom Európskej únie pre duševné vlastníctvo (napr. čl. 18 vykonávacieho nariadenia Komisie (EÚ) 2018/626 z 5. marca 2018, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) 2017/1001 o ochrannej známke Európskej únie a ktorým sa zrušuje vykonávacie nariadenie (EÚ) 2017/1431).

**Ústavnoprávny výbor NR SR**

***Gestorský výbor odporúča schváliť***

V čl. VI bod 11 znie:

„11. V § 51 ods. 8 prvej vete sa slová „úrad tak nie je povinný urobiť“ nahrádzajú slovami „to neplatí“ a za slová „z úradnej moci“ sa vkladá čiarka a slová „alebo ak sa konanie týka aj iných účastníkov konania a ostatní účastníci konania nesúhlasia so zastavením konania“.“.

Ustanovenie sa dopĺňa v súvislosti so zavedením náhrady trov sporových konaní pred Úradom priemyselného vlastníctva Slovenskej republiky tak, aby neúspešný účastník sporového konania nemohol zneužiť inštitút späťvzatia návrhu a vyhnúť sa tak náhrade trov konania.

**Ústavnoprávny výbor NR SR**

***Gestorský výbor odporúča schváliť***

V čl. VI bode 15 sa v § 54c vkladá nový odsek 1, ktorý znie:

„(1) Vznik, zmena a zánik práv a právnych vzťahov, ako aj nároky z nich vzniknuté do 31. júla 2025 sa posudzujú podľa predpisov účinných v čase ich vzniku.“.

Nasledujúce odseky sa primerane prečíslujú.

Vkladá sa štandardné prechodné ustanovenie v rovnakom znení ako v čl. I bod 16 § 85ab ods. 1 alebo v čl. IV bod 14 § 60c ods. 1.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

V čl. VI bode 15 § 54c ods. 1 sa slová „na konania“ nahrádzajú slovami „na konanie o námietkach podľa § 30, konanie o návrhu na zrušenie ochrannej známky podľa § 34 ods. 1 a na konanie o návrhu na vyhlásenie ochrannej známky za neplatnú podľa § 35 ods. 1 alebo 3 “.

Ustanovenie sa spresňuje v záujme zabezpečenia jednoznačnosti právnej normy.

**Ústavnoprávny výbor NR SR**

***Gestorský výbor odporúča schváliť***

Gestorský výbor odporúča hlasovať o bodoch **1 až 23 spoločne** s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov a ktorým sa menia a dopĺňajú niektoré zákony **(tlač 655)** **s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 182 z 27. mája 2025.

Týmto uznesením výbor zároveň poveril spoločného spravodajcu **Jaroslava Mega** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 27. mája 2025

**Róbert P u c i, v.r.**

predseda Výboru NR SR

pre hospodárske záležitosti